Lister videregående skole

Lister videregående skole var en offentlig videregående skole tilhørende region Lister i Vest-Agder fylkeskommune. Skolen bestod av fem studiesteder fordelt på fire kommuner, disse er Flekkefjord, Kvinesdal, Lyngdal, Eilert Sundt og Lista. Studiested Lista og Eilert Sundt ligger i Farsund kommune, de resterende studiesteder bærer tilhørende stedsnavn. Skolen hadde til sammen 1200 elever og 260 ansatte.

De fem studiestedene var tidligere egne skoler, men fra 2010 fikk tidligere rektor Elin Stavrum oppgaven med å samle skolene under felles ledelse. Stavrum kom fra en rektorstilling ved Sogn videregående skole i Oslo. Våren 2014 varslet hun sin oppsigelse og retur til Oslo. Hun gikk  til jobben som rektor ved Persbråten videregående skole. Ny rektor var Tor-Inge Rake som fikk jobben med å avslutte Lister videregående skole. Skolen ble høsten 2015 delt i Eilert Sundt videregående skole og Flekkefjord videregående skole.

 Utdanningstilbud 
Skolens fem studiesteder hadde følgende utdanningstilbud: 
 Flekkefjord: Studiespesialisering, Studiespesialiserende med formgivingsfag, Elektrofag, Bygg- og anleggsteknikk, Teknikk og industriell produksjon, Service og samferdsel og Tilrettelagt opplæring
 Kvinesdal: Helse- og oppvekstfag, Medier og kommunikasjon, Restaurant- og matfag og Tilrettelagt opplæring
 Lyngdal: Bygg- og anleggsteknikk, Teknikk og industriell produksjon, Helse- og oppvekstfag, Musikk, dans og drama
 Eilert Sundt (Farsund): Studiespesialisering
 Lista: Elektrofag, Teknikk og industriell produksjon, Design og håndverk og Service og samferdsel

Eksterne lenker


Kategori:Videregående skoler i Agder
Kategori:Flekkefjords historie
Kategori:Kvinesdals historie
Kategori:Skoler i Lyngdal
Kategori:Farsunds historie
Kategori:Lista
Kategori:Utdanningsinstitusjoner etablert i 2010
Kategori:Utdanningsinstitusjoner nedlagt i 2014
Kategori:Lyngdals historie
Kategori:Tidligere skoler i Agder